
[bookmark: _42o868ojgl4u]Medlemskab
Medlemmer skal selv melde sig ind i Medlemsservice og angive eventuelle tidligere medlemskaber. Medlemmer er selv ansvarlige for at udfylde og løbende vedligeholde deres oplysninger i Medlemsservice.
Efter tre mødegange skal medlemmet meldes ind og kontingent betales. Der tilbydes et 3-turs klippekort til de første tre mødegange.
Når et medlem er meldt ind, udleverer klasselederen følgende:
·  Kredsbetegnelse
·  Zippertag
·  Landsdel 7 mærke (så længe lager haves)
·  March og Lejr (nyeste udgave og så længe lager haves)
Ledere i FDF Gadstrup-Snoldelev får stillet en FDF-skjorte til rådighed af kredsen og kan deltage gratis i kredsens arrangementer (ekskl. Landslejr). Derudover er der mulighed for deltagelse i kurser og forbunds-/netværksarrangementer efter aftale med kredsledelsen og inden for budgetrammen.
Bestyrelsesmedlemmer behøver ikke være medlemmer, men har samme muligheder som ledere i forhold til skjorte, arrangementer og uddannelse.
[bookmark: _tge30spyex8]Forventninger til lederne
Ledere skal have gennemført en samtale med kredsledelsen, der sikrer, at lederen kender til og accepterer de forventninger, der er i kredsen.
· [bookmark: _d0vwfo9771gw]Tilknytning og formelle krav
Som leder skal man have personlig tilknytning til Folkekirken, have en gyldigbørneattest samt underskrive og efterleve en ledererklæring.

· Påklædning:
Ledere skal bære FDF-skjorte (FDF T-shirt eller FDF-jakke) ved alle FDF-arrangementer og aktiviteter. Børn skal opfordres til at bære FDF-skjorte.

· Mødeaktivitet:
Ledere forventes at deltage aktivt i planlægning og gennemførelse af ugentlige klassemøder af ca. 1½ timers varighed. Derudover forventes deltagelse i mødepligtige ledermøder ca. 4–6 gange årligt samt deltagelse i klassens egne arrangementer og kredsens fælles arrangementer og lejre. 

· [bookmark: _7td0cko680fy]Arrangementsplanlægning
Ledere forventes at bidrage til planlægningen af kredsens fælles aktiviteter.
[bookmark: _pdc709ikr0sm]Alle arrangementer skal oprettes i Medlemsservice, og der kan suppleres med en fysisk invitation. Når tilmeldingsfristen er overskredet, er eftertilmelding ikke muligt. Dette gælder både børn og ledere og er ens for alle, da ændringer efter deadline medfører ekstra arbejde i forhold til planlægning og indkøb. 
[bookmark: _1hwv88rbs8qi]På drevet findes materiale fra tidligere arrangementer, herunder køreplaner, indkøbslister og invitationer, som skal bruges som inspiration og udgangspunkt. Hvis arrangementet er betalt af kredsen, skal man overholde den budgetramme, som bestyrelsen har afsat til det pågældende arrangement. Årsbudgettet er en del af kredshåndbogen. Spørg kasser eller kredsledelsen hvis der er tvivl. Efter et arrangement skal der laves et arrangementsregnskab i skabelonen med overblik over indtægter og udgifter, som sendes til kassereren.
[bookmark: _jr4lz9a47vzj]Derudover skal drevet opdateres med antal deltagere, indkøb, arrangementsregnskab og eventuelle justeringer, så erfaringer kan bruges fremadrettet.

Lederens ansvar 
Som leder i FDF Gadstrup-Snoldelev har man et særligt ansvar for børnenes trivsel, udvikling og sikkerhed samt for kredsens samlede virke. Lederens rolle indebærer blandt andet følgende:
· [bookmark: _lwyqrg5tgv7w]Opsynspligt
Ledere har ansvar for at føre aktivt og ansvarligt opsyn med børnene under alle aktiviteter og arrangementer. Børnene skal være indenfor jordvoldene under opsyn. 

Hvis et barn ikke deltager i en aktivitet, skal der aftales et synligt pausested, så barnet stadig er under opsyn. Dette er med til at sikre trygge rammer og mulighed for at reagere hurtigt ved behov.

· [bookmark: _4t55ctlpkp6k]Aktivitetsplan
Lederne planlægger i fællesskab en aktivitetsplan, der bidrager til et sammenhængende og struktureret forløb der overholder kredsens gældende mærkepolitik. 
[bookmark: _lut2rlcwh1q]Lederne gennemfører aktiviteter og møder med udgangspunkt i børnenes alder, evner og individuelle forudsætninger, så der er en sammenhængende progression og udvikling i børnenes FDF-forløb. Aktivitetsplanen skal samtidig understøtte udviklingen af gruppens evner og kompetencer og skal tage højde for børnenes interesser og motivation, således at aktiviteterne opleves som relevante, engagerende og udviklende. 
Lederen skal sikre, at alle børn har mulighed for at deltage og få en positiv og udviklende oplevelse.
· [bookmark: _upvjc0m9p86v]Fremmøde
Ledere med ansvar for klasser skal sikre, at fremmøde registreres korrekt og løbende.

· [bookmark: _l1ydtey1kvhs]Forældrekontakt
Ledere skal have en åben og synlig dialog med forældre i relevante sammenhænge.

Der skal være særlig opmærksomhed på nye børn og deres forældre, hvor det er vigtigt at informere om barnets trivsel og samtidig være opmærksom på eventuelle særlige behov.

· Økonomisk ansvar
Klasseledere har ansvar for håndtering og regnskab af klassepenge i overensstemmelse med kredsens retningslinjer

Hvis der afholdes aktiviteter med deltagerbetaling(overnatning eller udflugter), skal disse oprettes i Medlemsservice, hvor betalingen håndteres. Efterfølgende skal der udarbejdes et arrangementsregnskab med overblik over indtægter, udgifter og subtotal, som sendes til kassereren.
[bookmark: _cqxmnvbfmex5]Klasseansvarlige ledere
For hver klasse udpeger ledergruppen en klasseansvarlig leder, som godkendes af kredsledelsen. 
[bookmark: _gwqlp1fcr0gn]Den klasseansvarlige leder har ansvar for at udarbejde aktivitetsplan og formidle den til børn og forældre, planlægge og gennemføre møder, registrere fremmøde og håndtere klasseøkonomi. Derudover fungerer den klasseansvarlige leder som kredsledelsens forlængede arm, har ansvar for struktur i klassen, synlig forældrekontakt samt håndtering og plan for mærker.

Efterlevelse af kredsregler
Kredsen har nogle fælles regler, som lederne har ansvar for at lære deres klasse:
· Alle bærer så vidt muligt FDF-skjorte.
· Der gælder samme regler for alle børn og reglerne gælder ved alle møder. 
· Når der fløjtes på en lejr eller et arrangement, skal man stoppe det man er i gang med og mødes ved flaget eller ‘fløjten’ så hurtigt som muligt.
· Når man står ved flaget eller ‘fløjten’, står man stille og tier stille.
· Man har ikke sko på i hytten (ud over i entreen), og sko skal sættes ind til siden og overtøj skal hænges op på knagerne.
· Børnene må ikke “pille ved” udklædningstøj/sorte kasser/patruljekasser med mindre de har fået tilladelse.
· Børnene skal være på kredsområdet, hvor de fysiske grænser er indenfor jordvoldene og ikke ovenpå containeren. 
· Børnene må ikke være i teknikrummet og lederrummet ved køkkenet, i garagen og naturværkstedet med mindre de har fået særlig tilladelse. 
· Det forventes at alle deltager aktivt i aktiviteterne, i modsat fald må der laves særaftale om et pausested.
· Afslutte med fadervor, med reglen om at hvis man ikke deltager så tier man stille og man står stille. Ingen hovedbeklædning under fadervor.
· Børn må ikke opholde sig i hytten før mødestart, da der ikke er opsyn. Forældre skal oplyses om dette.
· Børn deltager så vidt muligt i oprydning, ellers er det klasseledernes ansvar
· Oprydningen skal være afsluttet senest søndag i samme uge, så der er klar til forberedning af næste uges møde.
Særligt for puslinge/tumlinge
Puslinge/tumlinge har mange ting at lære, da de er startet på FDF og de skal have hjælp med flere ting end de ældre medlemmer.
Kredsens særlige mål for puslinge/tumlinge er:
· Lave bestik og bestikposer.
· Sælge lodsedler 1 mødegang pr. sæson
· Lederne skal uddele Sille og Sigurd Bøger og lære børnene om dette univers
· Forældre til pus/tum skal med på første lejr for at se hvad FDF er og give tryghed til barnet på første lejr. Alternativt deltagelse på 2. lejr.
· Øve at overnatte med FDF uden forældre.
· Lære opvaskeregler og bordskik.
· Øve at holde styr på egne ting i rygsæk på lejr.
· Øve at pakke sovegrej op/ned.
· Deltage til pus/tum/pi-dag.
Særligt for pilte:
Pilte er mere selvkørende end puslinge/tumlinge, men skal fortsat lære grundlæggende regler m.m.
Kredsens særlige mål for pilte er:
· Sælge lodsedler 1 mødegang pr. sæson.
· Lære at sove ude med FDF.
· Øve at sætte telte op og holde teltorden.
· Lære at holde styr på egne ting i rygsæk på lejr. 
· Lære at pakke sovegrej op/ned.
· Forventes at have bestik/bestikpose og kunne vaske op og kunne bordskik.
· Forældre skal opfordres til at være med på første lejr for at se hvad FDF er og give tryghed til barnet på første lejr. 
· Deltage til pus/tum/pi-dag.
Særlig for væbnere:
Væbnere forventes at være meget selvkørende.
Kredsens særlige mål for væbnere er:
· Sælge lodsedler 1 mødegang pr. sæson eller hjælpe med andre pengeskabende aktiviteter 1 mødegang pr. sæson.
· Lære at sætte telte op og holde teltorden.
· Forventes at have bestik/bestikpose, kunne vaske op, bordskik, sove ude, holde styr på egne ting i rygsæk på lejr, pakke sovegrej op/ned.
· Deltage i OiO.
Særlig for seniorvæbnere:
Seniorvæbnere forventes at være selvkørende.
Kredsens særlige mål for seniorvæbnere er:
· Sælge lodsedler 1 mødegang pr. sæson eller hjælpe med andre pengeskabende aktiviteter 1 mødegang pr. sæson.
· Forventes at have bestik/bestikpose, kunne vaske op, bordskik, sove ude, holde styr på egne ting i rygsæk på lejr, pakke sovegrej op/ned, sætte telte op.
· Deltage i OiO.
· Deltage i seniorfestival.
· Deltage i Blå Akademi.
[bookmark: _w66tj8n7vrs9]Tiltrækning af nye medlemmer
I løbet af sommerferien hænges plakater op i SFO’en på Gadstrup skole med information om sæsonstart, mødetider, klasser og aldersgrupper.
Der kan desuden laves aftaler om at uddele invitationer til kommende børn sammen med en informationspakke med klippekort, sæsonplan, klistermærker og materiale som “Sille og Sigurd møder FDF”.
Materialer findes i hytten, og mangler kan bestilles via Trykkeriet efter aftale med kassereren.
Kredsens bestyrelsesmedlemmer
Som bestyrelsesmedlem i FDF Gadstrup-Snoldelev skal man:
· Deltage aktivt på bestyrelsesmøder
· Deltage i generalforsamling/årsmøde
· Deltage i kredsarrangementer og arbejdsdage
· Varetage kredsens økonomiske og fysiske rammer
· Tage ansvar for kredsens udvikling

Ændringer 
Ændringer i dette dokument kan alene foretages af FDF Gadstrup-Snoldelevs bestyrelse ved stemmeflerhed på 2/3 af samtlige medlemmer af bestyrelsen.

